CELEX: 32022D0614
Language: lt
Date: 1644537600000
Title: Tarybos sprendimas (ES) 2022/614 2022 m. vasario 11 d. dėl Europos Sąjungos ir Mauricijaus Respublikos susitarimo pasikeičiant laiškais dėl Protokolo, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, galiojimo pratęsimo pasirašymo Sąjungos vardu ir laikino taikymo

2022 4 13   
               
               
                  LT
               
               
                  Europos Sąjungos oficialusis leidinys
               
               
                  L 115/43
               
            
         TARYBOS SPRENDIMAS (ES) 2022/614
         2022 m. vasario 11 d.
         dėl Europos Sąjungos ir Mauricijaus Respublikos susitarimo pasikeičiant laiškais dėl Protokolo, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, galiojimo pratęsimo pasirašymo Sąjungos vardu ir laikino taikymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos ir Mauricijaus Respublikos žuvininkystės sektoriaus partnerystės susitarimas (1) (toliau – Susitarimas) Sąjungos vardu buvo patvirtintas Tarybos sprendimu 2014/146/ES (2) ir įsigaliojo 2014 m. sausio 28 d.;
                  
               
                     (2)
                  
                  
                     Protokolo, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas (3), (toliau – Protokolas) taikymas prasidėjo 2017 m. gruodžio 8 d. ir truko ketverius metus. Protokolas baigė galioti 2021 m. gruodžio 7 d.;
                  
               
                     (3)
                  
                  
                     2021 m. rugsėjo 28 d. Taryba įgaliojo Komisiją pradėti derybas su Mauricijaus Respublika dėl naujo protokolo, kuriuo įgyvendinamas Susitarimas, sudarymo;
                  
               
                     (4)
                  
                  
                     kol bus baigtos derybos dėl Protokolo atnaujinimo, Komisija Sąjungos vardu susiderėjo dėl Sąjungos ir Mauricijaus Respublikos susitarimo pasikeičiant laiškais dėl Protokolo galiojimo pratęsimo ne ilgesniam kaip šešių mėnesių laikotarpiui. Derybos dėl Protokolo galiojimo pratęsimo buvo sėkmingai užbaigtos ir Europos Sąjungos ir Mauricijaus Respublikos susitarimas pasikeičiant laiškais dėl Protokolo, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, galiojimo pratęsimo (toliau – Susitarimas pasikeičiant laiškais) buvo parafuotas 2021 m. gruodžio 6 d.;
                  
               
                     (5)
                  
                  
                     Susitarimo pasikeičiant laiškais tikslai – sudaryti sąlygas Sąjungai ir Mauricijaus Respublikai toliau bendradarbiauti siekiant skatinti tausios žvejybos politiką bei racionalų Mauricijaus vandenyse esančių žvejybos išteklių naudojimą ir leisti Sąjungos laivams vykdyti savo žvejybos veiklą tuose vandenyse;
                  
               
                     (6)
                  
                  
                     Susitarimas pasikeičiant laiškais turėtų būti pasirašytas su sąlyga, kad jis vėliau bus sudarytas;
                  
               
                     (7)
                  
                  
                     siekiant sumažinti Sąjungos laivų žvejybos Mauricijaus vandenyse veiklos pertrūkį, Susitarimas pasikeičiant laiškais turėtų būti taikomas laikinai, kol bus užbaigtos jam įsigalioti būtinos procedūros,
                  
               PRIĖMĖ ŠĮ SPRENDIMĄ:
         
            1 straipsnis
            Įgaliojama Sąjungos vardu pasirašyti Europos Sąjungos ir Mauricijaus Respublikos susitarimą pasikeičiant laiškais dėl Protokolo, kuriuo nustatomos Europos Sąjungos ir Mauricijaus Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, galiojimo pratęsimo su sąlyga, kad minėtas susitarimas bus sudarytas (4).
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą pasikeičiant laiškais.
         
         
            3 straipsnis
            Susitarimas pasikeičiant laiškais pagal Susitarimo pasikeičiant laiškais 10 punktą laikinai taikomas nuo 2022 m. sausio 1 d. arba nuo bet kurios kitos vėlesnės datos po jo pasirašymo, kol bus užbaigtos jo įsigaliojimui būtinos procedūros.
         
         
            4 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. vasario 11 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 79, 2014 3 18, p. 3.
         
            (2)  2014 m. sausio 28 d. Tarybos sprendimas 2014/146/ES dėl Europos Sąjungos ir Mauricijaus Respublikos žuvininkystės sektoriaus partnerystės susitarimo sudarymo (OL L 79, 2014 3 18, p. 2).
         
            (3)  OL L 279, 2017 10 28, p. 3.
         
            (4)  Žr. šio Oficialiojo leidinio p. 45